ai4bharat/Pralekha huggingface dataset:
महिला आणि बालविकास मंत्रालय
लहान मुलांना व्यसनमुक्त करत भारताला तंबाखू आणि अंमली पदार्थमुक्त राष्ट्र बनवण्याच्या उद्देशाने राष्ट्रीय बाल हक्क संरक्षण आयोगाकडून "व्यसनमुक्त अमृत काळ" ही राष्ट्रीय मोहीम सुरू
जागतिक तंबाखू दिनानिमित्त, राष्ट्रीय बाल हक्क संरक्षण आयोगाने  31 मे 2023 रोजी एनसीपीसीआर येथे "व्यसनमुक्त अमृत काळ" ही राष्ट्रीय मोहीम यशस्वीपणे सुरू केली. निरोगी आणि व्यसनमुक्त भारताला प्रोत्साहन देण्याच्या उद्देशाने सुरु केलेली ही मोहीम तंबाखू आणि अंमली पदार्थमुक्त राष्ट्र निर्माण करण्याच्या मोहिमेतील एक महत्त्वपूर्ण टप्पा आहे. टोबॅको फ्री इंडिया या नागरिकांच्या समूहासोबत तांत्रिक भागीदारीच्या सहकार्याने राष्ट्रीय बाल हक्क संरक्षण आयोगाने या मोहिमेचे आयोजन केले आहे. ही मोहीम देशातील लहान मुलांमधील तंबाखू आणि अंमली पदार्थांच्या व्यसनाधीनतेची समस्या सोडवण्याचा प्रयत्न आहे.
ओटीटी मंचावर तंबाखूच्या वापराचे चित्रण नियंत्रित करण्यासाठी केंद्र सरकारने अलीकडेच लागू केलेल्या नियमांचे राष्ट्रीय बाल हक्क संरक्षण आयोगाचे अध्यक्ष प्रियांक कानूनगो आणि सहभागींनी स्वागत केले.
अप्रत्यक्ष तंबाखू सेवनामुळे सर्वाधिक प्रभावित झालेल्या मुलांना शाळांमध्ये स्थापन केलेल्या 'प्रहरी क्लब'चे सदस्य बनवण्यात आले आहे, असे त्यांनी ही अनोखी मोहीम अधोरेखित करत नमूद केले. "आम्ही आतापर्यंत अशा प्रकारचे 60,000 क्लब तयार केले आहेत. या 'प्रहरी क्लब'चा उपयोग भारताला तंबाखू आणि अंमली पदार्थांपासून मुक्त करण्यासाठी करता येईल," असे ते म्हणाले. अशाप्रकारचे क्लब सरकारचे डोळे आणि कान म्हणून काम करतील आणि मुलांच्या शाळेजवळ तंबाखू विक्रीची दुकाने असल्यास माहिती देतील.
‘विज्ञान भारती’चे राष्ट्रीय सचिव आणि कार्यक्रमाचे प्रमुख वक्ते प्रवीण रामदास यांनी व्यसनमुक्तीसाठी पारंपरिक पद्धती आणि समग्र दृष्टिकोनांना चालना देण्यासाठी शैक्षणिक संस्थांच्या भूमिकेवर भर दिला.
एम्स दिल्लीच्या संधिवातशास्त्र विभागाच्या प्रमुख आणि प्रसिद्ध सार्वजनिक आरोग्य तज्ञ डॉ उमा कुमार यांनी अंमली पदार्थ आणि तंबाखूच्या व्यसनाशी संबंधित आरोग्य धोक्यांवर प्रकाश टाकला. प्राणघातक तंबाखूजन्य पदार्थांच्या सेवनामुळे देशात दरवर्षी 13 लाखांहून अधिक लोकांचा मृत्यू होतो, यावर त्यांनी भर दिला. सिगारेट आणि इतर तंबाखू उत्पादने कायदा  दुरुस्ती विधेयकामुळे केवळ जीव वाचणार नाही तर आरोग्य व्यवस्थेवरील भार देखील कमी होईल, असेही त्या म्हणाल्या.
जागतिक आरोग्य संघटनेच्या तंबाखू मुक्त उपक्रमाच्या क्षेत्रीय सल्लागार डॉ जगदीश कौर यांनी व्यसन प्रतिबंध आणि नियंत्रणाबाबत जागतिक दृष्टीकोनातून माहिती दिली. तंबाखूच्या धोक्याबद्दल लोक अधिक जागरूक होत असताना, हा उद्योग तरुणांना जाळ्यात अडकवण्यासाठी नवनवीन मार्गांचा अवलंब करत असल्याबद्दल त्यांनी चिंता त्यांनी व्यक्त केली.
विज्ञान आणि तंत्रज्ञान मंत्रालय
गुजरात विज्ञान सम्मेलनाच्या आयोजनाचा केंद्रीय विज्ञान आणि तंत्रज्ञान राज्य मंत्री डॉ. जितेंद्र सिंह यांनी घेतला आढावा
10 सप्टेंबर 2022 रोजी पंतप्रधान नरेंद्र मोदी यांच्या हस्ते उद्घाटन होणार्या सायन्स सिटी अहमदाबाद, येथील दोन दिवसीय संमेलनाच्या तयारीचा केंद्रीय मंत्री डॉ.जितेंद्र सिंह यांनी घेतला आढावा
सायन्स सिटी अहमदाबाद येथे राज्यांच्या विज्ञान आणि तंत्रज्ञान मंत्र्यांच्या विज्ञान संमेलनात केंद्राच्या सहकार्याने एकात्मिक दृष्टिकोनातून वैज्ञानिक पद्धतींचाअवलंब करून विकासासाठी राज्यांच्या गरजेनुसार विशिष्ट तंत्रज्ञान आणि नवकल्पनांचा शोध घेतला जाईल.
केंद्रीय विज्ञान आणि तंत्रज्ञान राज्यमंत्री , पृथ्वी विज्ञान राज्यमंत्री  पीएमओ, कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ जितेंद्र सिंह यांनी 10 सप्टेंबर 2022 रोजी सुरू होणाऱ्या दोन दिवसीय कॉन्क्लेव्हच्या तयारीचा सखोल आढावा घेतल्यानंतर माध्यमांना ही माहिती दिली.
अर्थ मंत्रालय
एनबीएफसी आणि एचएफसी यांच्यासाठीची विशेष तरलता योजना : अंमलबजावणीची सद्यस्थिती
3090 कोटी रुपये किंमतीचे पाच प्रस्ताव मंजूर; आणखी 35 अर्जांवर प्रक्रिया सुरु
एनबीएफसी आणि एचएफसी यांच्यासाठी 30,000 कोटी रुपयांची विशेष तरलता योजना, 1 जुलै 2020 पासून लागू करण्यात आली आहे. केंद्रीय अर्थ आणि कंपनी व्यवहार मंत्री श्रीमती निर्मला सीतारामन यांनी 13 मे 2020 रोजी जाहीर केलेल्या आत्मनिर्भर भारत पॅकेजमध्ये घोषणा केल्यानूसार याची अंमलबजावणी करण्यात येत आहे. एका विशेष उद्देशीय कंपनी  च्या माध्यमातून एनबीएफसी/एचएफसी यांच्या रोकड प्रवाहात सुधारणा करण्यासाठी ही योजना सुरु करण्यात आली आहे, ज्यामुळे आर्थिक क्षेत्राचा कोणत्याही संभाव्य संकटापासून बचाव करता येईल.
या योजनेला खूप सकारात्मक प्रतिसाद मिळत आहे. 23 जुलै 2020 पर्यंत 3090 कोटी रुपयांच्या पाच प्रस्तावांना मंजूरी देण्यात आली आहे. तसेच, आणखी 13776 कोटी रुपयांच्या आर्थिक मदतीचे 35 प्रस्ताव प्राप्त झाले असून त्यांच्यावर प्रक्रिया सुरु आहे.
ही योजना एसबीआय कॅपिटल मार्केटस लिमिटेड  ने स्थापन केलेल्या विशेष उद्देशीय कंपनी एसएलएस ट्रस्टकडून राबवली जात आहे. भारतीय रिझर्व्ह बँक कायदा, 1934  अंतर्गत नोंदणीकृत एनबीएफसी, सुक्ष्म वित्त पुरवठ्यासह आणि राष्ट्रीय गृहनिर्माण बँक अधिनियम, 1987 अंतर्गत नोंदणी असलेल्या एचएफसी, ज्या विशेष निर्दिष्ट अटी पूर्ण करतात त्या सदर योजनेअंतर्गत पतपुरवठ्यासाठी पात्र आहेत. ट्रस्टच्या माध्यमातून सदस्यत्व घेण्यासाठी ही योजना तीन महिने सुरु राहिल. या योजनेअंतर्गत प्राथमिक आणि द्वितीयक बाजारपेठेत कर्ज खरीदेची परवानगी आहे आणि एनबीएफसी/एचएफसीच्या लघु मुदतीच्या रोकड प्रवाहासंबंधी समस्या दूर करण्याचा प्रयत्न केला जातो. म्हणून जे बाजार भागधारक 90 दिवसांची अवशिष्ट परिपक्वता मुदतीसह आपल्या प्रमाणित गुंतवणूकीतून बाहेर पडू इच्छितात ते एसएलएस ट्रस्टशी संपर्क साधू शकतात.
संरक्षण मंत्रालय
सदर्न स्टार सॅपर्सचा 240वा स्थापना दिन पुणे येथे साजरा
पुणे, 18 नोव्हेंबर 2020
भारतीय लष्कराचा कोर ऑफ इंजिनयर्स, ज्याला सॅपर्स असेही संबोधले जाते, हा विभाग आपला 240 वा कॉप्स दिन 18 नोव्हेंबर 2020 ला पुणे येथे दक्षिण विभाग मुख्य कार्यालयात साजरा करत आहे. कार्यरत असताना तसेच शांततेच्या वेळीही येणाऱ्या आव्हानांचा मुकाबला करताना सर्वोत्तम कामगिरी करणा-या सर्व सॅपर्सना दक्षिण कमांडचे प्रमुख लेफ्टनंट जनरल सी पी मोहन्ती, यांनी शुभेच्छा दिल्या आहेत.
पुण्यातील कॉलेज ऑफ मिलिटरी इजिनियरींगचे डेप्युटी कमांडंट मेजर जनरल विक्रम जोशी यांनी राष्ट्रीय युद्ध स्मारक येथे पुष्पचक्र अर्पण केले
णि वीर सॅपर्सना आदरांजली वाहिली. लेफ्टनंट जनरल राम सुब्रमणियम, परमविशिष्ट सेवा मेडल  यांनी कोर ऑफ इंजिनयर्समधील जेष्ठांच्या वतीने पुष्पचक्र अर्पण केले.
सॅपर्सना अठराव्या शतकातील मध्यापासून आरंभ असलेला गौरवशाली इतिहास आहे. 1780 हे सॅपर्सचे अधिकृत जन्मवर्ष आहे. यावर्षी मद्रास सॅपर्सची स्थापना झाली. त्यानंतर बंगाल आणि मुंबई सॅपर्सची स्थापना संबधित इलाख्यात झाली. 18 नोव्हेंबर 1932 रोजी या विभागांचे विलिनीकरण करून कोर ऑफ इंजिनियर्सची  स्थापना झाली. हा दिवस दरवर्षी कोर ऑफ इंजिनियर्स दिन म्हणून साजरा होतो. लढाईसाठी लागणारे अभियांत्रिकी सहाय्य तसेच आपल्या सीमेवर तैनात सशस्त्र सेनेला आवश्यक असणाऱ्या पायाभूत सुविधा ते नैसर्गीक आपत्तीच्या वेळी बहुसंख्यांना आवश्यक असणाऱ्या सोयी हे सर्व कोर ऑफ इंजिनियर्सकडून पुरवले जाते. या कामांचे नियोजन या विभागाच्या चार स्तंभाकडून केले जाते, ते स्तंभ म्हणजे सशस्त्र अभियंते, लष्करी अभियंता सेवा, सीमा रस्ते दल आणि भारतीय लष्कर सर्वेक्षण.
युद्ध आणि शांतता दोन्ही प्रसंगी अभियंता दल विविध कार्ये उत्कृष्टपणे पार पाडते. त्यामुळेच एक परमवीर चक्र, एक अशोकचक्र, एक पद्मभूषण, 38 परम विशिष्ठ सेवा पदके, दोन महावीर चक्र, 13 किर्तीचक्र, 3 पद्मश्री, 8 अतिविशिष्ठ सेवा पदके, 25 वीर चक्र, 93 शौर्य चक्र, 6 युद्ध सेवा पदके आणि इतर अनेक पुरस्कारांवर त्यांचे नाव कोरले गेले आहे.
अत्याधुनिक बांधकाम आभियांत्रिकी कामांची उभारणी करून त्यांनी देश उभारणीत आपले विशेष योगदान दिले आहे. त्यांची अनुभवसंपन्नता आणि व्यावसायिकता यांचा अनुभव सप्टेंबर आणि ऑक्टोबर 2020 मध्ये महाराष्ट्र, कर्नाटक, आंध्र प्रदेश आणि मध्यप्रदेश येथील पुरग्रस्तांच्या मदत आणि बचाव कार्याच्या वेळी त्यांनी नागरी प्रशासनाला केलेल्या समयोचित मदतीच्या वेळी संपूर्ण देशाने अनुभवले. त्या वेळी सॅपर्सनी पुरात अडकल्यामुळे हताशा आणि घबराट उडालेल्या हजारो नागरिकांना वाचवले. त्यांनी फक्त देशातंर्गतच स्पृहणीय कामे केली असे नाही तर परदेशी भूमीवरही आपल्या कार्याची अमिट छाप उमटवून प्रतिष्ठा प्राप्त केली आहे. कोविड-19 संकटाच्या वेळीही देशभरात विविध प्रकारे महत्वाच्या पायाभूत सुविधा उभारणी करत सॅपर्स अग्रभागी राहिले.M.Iyengar/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 70
महिला आणि बालविकास मंत्रालय
कोविड-19 महामारी दरम्यान महिला उद्योजिकांना संरक्षण देण्यासाठी पुढाकार
नवी दिल्ली, 23 मार्च 2022
अखिल भारतीय त्रैमासिक आस्थापना आधारित रोजगार सर्वेक्षण  चा एक भाग म्हणून त्रैमासिक रोजगार सर्वेक्षणाचे  काम कामगार ब्युरोकडे सोपवण्यात आले आहे. कोविड-19 महामारीमुळे मुख्यत्वे  उत्पादन,  बांधकाम  व्यापार  वाहतूक  शिक्षण  आरोग्य  निवास आणि रेस्टॉरंट्स  IT/BPOs आणि  आर्थिक सेवा, या निवडलेल्या 9 क्षेत्रात आस्थापनांची परिचालनविषयक स्थिती आणि रोजगाराची स्थिती पाहून माहिती गोळा करण्याच्या उद्देशाने देखील त्याची रचना करण्यात आली होती.
त्यांनी नोंदविलेल्या माहितीनुसार, लॉकडाऊनपूर्वी  एकूण 90 लाख महिला कर्मचारी होत्या, ज्यांची संख्या 1 जुलै 2020 पर्यंत कमी होऊन ती 83.3 लाख इतकी झाली होती. तथापि,2021मध्ये म्हणजे दुसऱ्या त्रैमासिक रोजगार सर्वेक्षणात, नोंदवल्यानुसार, 01.07.2021 पर्यंत या संख्येत महिला कर्मचाऱ्यांच्या संख्येने एकूण 32.1% म्हणजे अंदाजे 99.71 लाख इतकी वाढ नोंदवली जी लॉकडाऊनच्या आधी नोंदवलेल्या संख्येपेक्षा खूप जास्त आहे आणि त्यामुळे असे सूचित होते, की महामारीच्या सुरुवातीच्या टप्प्यातील परिणाम हा तात्पुरता होता आणि एकूणच महिलांच्या रोजगारावर लॉकडाऊनचा कोणताही मोठा परिणाम झालेला नाही.
भारतातील कोविड-19 साथीच्या महामारीचा सामना करण्यासाठी आत्मनिर्भर भारत पॅकेज अंतर्गत दिलेल्या प्रोत्साहनाद्वारे महिला उद्योजक आणि एमएसएमई यांच्या हिताचे समर्थन आणि संरक्षण करण्यासाठी सरकारने अनेक योजना राबविल्या आहेत.या पॅकेजेसमध्ये अर्थव्यवस्थेच्या विविध क्षेत्रांवर परिणाम करणाऱ्या योजनांचा समावेश आहे. आत्मनिर्भर भारत पॅकेज अंतर्गत जाहीर केलेल्या प्रोत्साहन पॅकेजच्या अंमलबजावणीत झालेल्या प्रगतीचा आढावा नियमितपणे घेतला जातो.
ही माहिती केंद्रीय महिला आणि बालविकास मंत्री श्रीमती डॉ.स्मृती झुबिन इराणी यांनी आज राज्यसभेत लिखीत उत्तराद्वारे दिली.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
पंतप्रधान कार्यालय
आशियाई क्रीडा स्पर्धेत 10 मीटर एअर पिस्तूल प्रकारात कांस्यपदक जिंकणाऱ्या पुरुष संघाचे पंतप्रधानांकडून अभिनंदन
नवी दिल्ली, 25 सप्टेंबर 2023
आशियाई क्रीडा स्पर्धेत 10 मीटर एअर पिस्तूल प्रकारात कांस्यपदक जिंकणाऱ्या पुरुष संघाच्या अचूकतेचे आणि सांघिक कृतीचे पंतप्रधान नरेंद्र मोदी यांनी कौतुक केले आहे.
पंतप्रधान नरेंद्र मोदी यांनी अनीश भनवाला, विजयवीर सिद्धू आणि आदर्श सिंह यांच्या दृढ निश्चयाचे कौतुक केले.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रसायन आणि खते मंत्रालय
एचआयएल  लिमिटेडने आर्थिक वर्ष 2020-21 च्या पहिल्या दोन तिमाहीत निर्यातीमध्ये विक्रमी 65 टक्क्यांची वाढ नोंदविली
नवी दिल्ली, 30 ऑक्टोबर 2020
रसायन आणि खते मंत्रालयाच्या रसायने व पेट्रोकेमिकल्स विभागांतर्गत सार्वजनिक क्षेत्रातील उपक्रम असलेल्या एचआयएल  लिमिटेड कंपनीने आर्थिक वर्ष 2020 – 21 च्या पहिल्या दोन तिमाहीमध्ये निर्यातीत विक्रमी वाढ केली आहे. गेल्या वर्षीच्या आर्थिक वर्षाच्या याच कालावधीच्या तुलनेत एप्रिल ते सप्टेंबर या कालावधीमध्ये निर्यातीत 65 टक्के विक्रमी वाढ झाली असल्याचे कंपनीने म्हटले आहे.
या कालावधीत दक्षिण आफ्रिकेच्या देशांमध्ये, लॅटिन अमेरिका आणि इराण येथे मोठ्या प्रमाणात निर्यात झालेल्या डिच्लोरो फिनाईल ट्रायक्लोरोइथेन  आणि अग्रोकेमिकल्सची निर्यात करून कंपनीने ही उल्लेखनीय कामगिरी केली आहे.
केंद्रिय रसायन व खते मंत्री डी. व्ही. सदानंद गौडा हे एचआयएल  लिमिडेड या कंपनीच्या चमूच्या प्रयत्नांचे कौतुक करीत म्हणाले, “मागील वर्षीच्या तुलनेत आर्थिक वर्ष 2020 – 21 च्या पहिल्या दोन तिमाहीच्या निर्यातीमध्ये 65 टक्के वाढीसाठी हिंदुस्थान इन्सेक्टिसाइड्स लिमिटेडचे  व्यवस्थापन आणि त्यांच्या चमूचे अभिनंदन आणि हे पुढील वर्ष असेच यशस्वी आणि उल्लेखनीय, संस्मरणीय जावो, अशी प्रार्थना करतो.”
एचआयएलने चालू वर्षाच्या पहिल्या दोन तिमाहीत मॅलॅथियन टेक्निकलचे आतापर्यंतचे सर्वाधिक उत्पादन 530.10 मेट्रिक टन इतके केले होते जे याच काळात मागील वर्षी 375.5 मेट्रिक टन इतके होते.
कंपनीने पहिल्या दोन तिमाहीत उत्पादनासाठी सर्वाधिक विक्रीची नोंद केली आहे आणि देशभरातील कृषी मंत्रालयाच्या टोळ नियंत्रण कार्यक्रम आणि देशभरातील महानगरपालिका अशा विविध संस्थांना अशा रोग नियंत्रण कार्यक्रमांसाठी सर्व प्रमाणात रसायनांचा पुरवठा केला आहे.
S.Tupe/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
बोइंगचे अध्यक्ष आणि मुख्य कार्यकारी अधिकारी डेव्हिड एल. कॅल्हॉन यांनी घेतली पंतप्रधानांची भेट
पंतप्रधान नरेंद्र मोदी यांनी 23 जून 2023 रोजी वॉशिंग्टन डीसी येथे बोइंगचे अध्यक्ष आणि मुख्य कार्यकारी अधिकारी डेव्हिड एल. कॅल्हॉन यांची भेट घेतली.
पंतप्रधान आणि कॅल्हौन यांनी विमानांची देखभाल, दुरुस्ती आणि विमानांचे ओव्हरहॉल  या क्षेत्रासह भारतातील विमान वाहतूक क्षेत्रात बोइंगची व्याप्ती वाढवण्याबाबत चर्चा केली. यावेळी पंतप्रधानांनी बोईंगला भारतातील अंतराळ उत्पादन क्षेत्रात गुंतवणूक करण्याचे निमंत्रण दिले.
पंतप्रधान कार्यालय
रशिया-भारत-चीन त्रिपक्षीय
नवी दिल्ली, 30 नोव्हेंबर 2018
पंतप्रधान मोदी, सोविएत संघ राज्य रशियाचे अध्यक्ष व्लादिमीर व्ही पुतिन आणि पीपल्स रिपब्लिक ऑफ चीनचे अध्यक्ष शी जिनपिंग यांनी आज ब्यूनस आयर्समध्ये त्रिपक्षीय बैठक आयोजित केली.
आंतरराष्ट्रीय स्तरावर परस्पर सहकार्य वाढविणे आणि तीन देशांमध्ये परस्पर संवादास अधिक प्रोत्साहन देण्यासाठी या तीन नेत्यांनी आपल्या मतांची देवाण घेवाण केली. संयुक्त राष्ट्र संघ आणि जागतिक व्यापार संघटन अर्थात डब्ल्यूटीओ तसेच नव्याने स्थापन झालेल्या जागतिक वित्तीय संस्थांसह जगभरात लाभ घेतलेल्या बहुपक्षीय संस्थांची सुधारणा आणि मजबूतीचे महत्त्व त्यांनी मान्य केले. जागतिक विकास आणि समृद्धीसाठी त्यांनी बहुपक्षीय व्यापार प्रणाली आणि खुल्या जागतिक अर्थव्यवस्थेचे फायदे अधोरेखित केले.
तीन नेत्यांनी आंतरराष्ट्रीय आणि प्रादेशिक शांतता आणि स्थिरता यांना संयुक्तपणे प्रोत्साहित करण्यासाठी, दहशतवाद आणि हवामानातील बदलांसारख्या जागतिक आव्हानांना तोंड देण्यासाठी आणि शांततापूर्ण रेजोल्यूशनला प्रोत्साहित करण्यासाठी ब्रिक्स, एससीओ आणि ईएएस यंत्रणे द्वारे सहकार्य मजबूत करण्यासाठी सर्व स्तरांवर नियमितपणे सल्लामसलत करण्यास सुद्धा सहमती दर्शवली.
या तीन नेत्यांनी आरआयसीच्या स्वरूपात सहकार्य करण्याचे तसेच विविध प्रसंगी अशा त्रिपक्षीय बैठकी आयोजित करण्याचे मान्य केले.
B.Gokhale/P.Malandkar
(Visitor Counter : 120
इलेक्ट्रॉनिक्स आणि माहिती तंत्रज्ञान मंत्रालय
भारतीय प्रशासकीय सेवेतील वरिष्ठ अधिकारी अमित अग्रवाल यांनी ‘यूआयडीएआय’च्या मुख्य कार्यकारी अधिकारी पदाचा स्वीकारला कार्यभार
भारतीय प्रशासकीय सेवेतील  वरिष्ठ अधिकारी अमित अग्रवाल यांनी सोमवारी ‘यूआयडीएआय’ म्हणजेच भारतीय विशिष्ट ओळख प्राधिकरणाचे मुख्य कार्यकारी अधिकारी म्हणून पदभार स्वीकारला. अमित अग्रवाल हे, छत्तीसगड कॅडरचे 1993 च्या तुकडीचे आयएएस अधिकारी आहेत.
अग्रवाल यांनी भारतीय तंत्रज्ञान संस्था,  कानपूरमधून पदवी घेतली आहे. तसेच त्यांनी केंद्र आणि छत्तीसगड आणि मध्य प्रदेश या दोन्ही राज्यांमध्ये अनेक महत्त्वाच्या पदांवर काम केले आहे.
‘यूआयडीएआय’मध्ये मुख्य कार्यकारी अधिकारी म्हणून रुजू होण्यापूर्वी ते इलेक्ट्रॉनिक्स आणि माहिती तंत्रज्ञान मंत्रालयात अतिरिक्त सचिव होते. त्यापूर्वी ते वित्त मंत्रालयात अतिरिक्त सचिव आणि सहसचिव होते.
छत्तीसगडमध्ये, त्यांनी वित्त सचिव म्हणून काम केले. तसेच राज्य सरकारमधील व्यावसायिक कर आणि तंत्रशिक्षण विभागांचे प्रभारी सचिव म्हणूनही काम केले.
संरक्षण मंत्रालय
भारताकडे दुष्ट हेतूने पाहण्याचा प्रयत्न करणाऱ्या कोणापासूनही जनतेचे संरक्षण करण्यासाठी भारत हा एक शक्तिशाली आणि आत्मविश्वास असलेला सुसज्ज देश बनला आहे- संरक्षण मंत्री राजनाथ सिंग
जम्मू येथे राजनाथ सिंग यांनी आज कारगिल विजय दिवस कार्यक्रम केला साजरा
भारताकडे दुष्ट नजरेने पाहायचा प्रयत्न करणाऱ्या कोणापासूनही जनतेचे संरक्षण करण्यासाठी भारत हा एक शक्तिशाली आणि आत्मविश्वास असलेला सुसज्ज देश बनला आहे, असे संरक्षण मंत्री राजनाथ सिंग यांनी म्हटले आहे. जम्मू येथे आज कारगिल विजय दिवस साजरा करणाऱ्या कार्यक्रमात ते बोलत होते. देशाची सेवा करताना स्वातंत्र्यापासून ज्या सैनिकांनी आणि सशस्त्रदलातील जवानांनी प्राणाची आहुती दिली त्या सगळ्यांना त्यांनी आदरांजली वाहिली. ज्या मूल्यांमुळे देशाची एकता आणि अखंडता सुरक्षित ठेवता आली त्या मूल्यांचा गाभा देशाभिमानाची भावना असल्याचे त्यांनी सांगितले.
आमचे प्राधान्य संरक्षण क्षेत्रात आत्मनिर्भरता प्राप्त करणे आहे कारण ते राष्ट्राच्या सुरक्षिततेसाठी आणि एक मजबूत सुरक्षा यंत्रणा विकसित करण्यासाठी केंद्रस्थानी आहे. ही दृष्टी साकार करण्यासाठी देशांतर्गत संरक्षण उपकरणांच्या खरेदीसाठी 68% संरक्षण बजेट राखून ठेवण्यात आले आहे
‘मेक इन इंडिया, मेक फॉर द वर्ल्ड’ दृष्टीकोन ठेवत निव्वळ आयातदारापासून, आम्ही आता निव्वळ निर्यातदार झालो आहोत त्यामुळे आमच्या स्वतःच्या गरजा पूर्ण होत आहेतच परंतु आमच्या मित्र देशांच्या गरजा देखील पूर्ण करत आहोत असे त्यांनी सांगितले.
सरकारने नुकत्याच केलेल्या उपाययोजनांमुळे भारत आज संरक्षण क्षेत्रातील जगातील अव्वल 25 निर्यातदारांपैकी एक आहे. 2025 पर्यंत 35,000 कोटी रुपयांची निर्यात करण्याचे लक्ष्य ठेवले आहे आणि आगामी काळात भारत एक अव्वल निर्यातदार बनेल. भारताला जागतिक महासत्ता बनवण्याचा आमचा उद्देश आहे, अशी माहिती त्यांनी दिली.
अनेक आव्हाने आणि आंतरराष्ट्रीय दबाव असूनही कारगिल युद्धादरम्यान सशस्त्र दलातील जवानांसाठी तत्कालीन पंतप्रधान अटलबिहारी वाजपेयी यांनी वापरलेले प्रोत्साहनाचे शब्द आणि त्यांच्या नेतृत्वाबद्दल राजनाथ सिंह यांनी गौरवोद्गार काढले.
कसोटीच्या काळात देशाचे सार्वभौमत्व आणि अखंडता राखण्यासाठी तिन्ही दलांमधील संयुक्तता आणि त्यांचा सरकारशी असलेला समन्वय याचे हा विजय हे एक प्रमुख उदाहरण आहे असे राजनाथ सिंग यांनी सांगितले. पाकव्याप्त काश्मीर आणि गिलगिट-बाल्टिस्तानवर पाकिस्तानने बेकायदेशीर कब्जा केला आहे.
हे भाग मुक्त करण्याचा ठराव भारतीय संसदेत एकमताने मंजूर करण्यात आला आहे. परमवीर चक्र पुरस्कार विजेते कॅप्टन बाना सिंग यांच्यासह सशस्त्र दलातील कर्मचारी तसेच दिग्गज यावेळी मोठ्या संख्येने उपस्थित होते.
पंतप्रधान कार्यालय
वैयक्तिक स्वच्छता पाळा आणि अफवांपासून दूर रहा: कोरोनाच्या पार्श्वभूमीवर पंतप्रधानांचे आवाहन
पुणे, 7 मार्च 2020
“लोकांनी अनावश्यक गर्दी टाळली पाहिजे, त्यांनी वारंवार हात धुवावे, तोंडाला आणि चेहऱ्याला वारंवार स्पर्श करणे टाळले पाहिजे. त्यांनी वैयक्तिक स्वच्छता पाळली पाहिजे आणि कोणत्याही आजारांना सामोरे जावे लागल्यास डॉक्टरांचा सल्ला घ्यावा, ”असे आवाहन पंतप्रधान नरेंद्र मोदी यांनी कोरोनाच्या प्रसाराच्या पार्श्वभूमीवर सावधानता बाळगण्याबाबत केले. जन औषधी दिनानिमित्त ते देशभरातील लोकांशी संवाद साधत होते.
“6000 जन औषधि केंद्रे जनतेच्या गरजा भागवत आहेत आणि दरमहा १ कोटी लोकांना याचा फायदा होत आहे. या केन्द्रामध्ये औषधे 50-90 टक्के स्वस्त आहेत. साधारणपणे कर्करोगावरील 6500 रुपये किंमतीच्या औषधांची किंमत या केंद्रामध्ये केवळ 850 रुपये असते. ज्यामुळे लोकांची 2500 कोटींची बचत होत आहे , असे पंतप्रधान म्हणाले.
आसाममधील अनुभव महंता यांनी पंतप्रधानांशीही संवाद साधला आणि या केंद्रांचा आपला अनुभव सांगितला.
पुणे येथील रहिवासी आणि या केंद्राच्या लाभार्थी झेबा खान यांनी पंतप्रधानांशी बोलताना आपला अनुभव सांगितला. पूर्वीचा 2500 रुपये खर्च आता केवळ 800 रुपयांपर्यंत कमी झाला आणि यातून मासिक उत्पन्नात मोठी बचत झाल्याचे त्यांनी सांगितले.
“आम्ही लोकांना निरोगी ठेवण्यासाठी 4 लक्षणीय प्रयत्न करत आहोत. आम्ही लोकांना विविध आजारांपासून वाचवत आहोत. आम्ही त्यांना स्वस्त दरात उपचार देत आहोत. आम्ही उत्तम आणि आधुनिक उपचार उपलब्ध करून देत आहोत तसेच आम्ही प्रधानमंत्री भारतीय जनौषधि परियोजनेत स्वस्त दरात औषधे देखील उपलब्ध करुन देत आहोत. ” असे पंतप्रधान म्हणाले.
यावेळी पुलवामा येथील गुलाम नबी धार आणि तामिळनाडूतील दीपा यांनीही संवाद साधला.
(Visitor Counter : 91
वस्त्रोद्योग मंत्रालय
स्वच्छता ही ‘जन चळवळ’ बनवण्याचा वस्त्रोद्योग मंत्रालयाचा प्रयत्न
नवी दिल्ली, 11 एप्रिल 2018
मुंबईतल्या वस्त्रोद्योग समितीने प्रभादेवी इथल्या समुद्रकिनाऱ्यावर स्वच्छता मोहीम राबवून 10 टन कचरा स्वच्छ केला. 1 ते 15 मार्च 2018 या स्वच्छता पंधरवड्यात राबवल्या गेलेल्या या मोहिमेत स्थानिक नागरिकही सहभागी झाले होते.
याशिवाय, मंत्रालयाने या पंधरवड्यात विविध उपक्रम राबवले. या अंतर्गत मंत्रालयाच्या अधिकाऱ्यांनी विविध कार्यालयात जाऊन कर्मचाऱ्यांना स्वच्छतेसाठी प्रेरणा दिल्या.
तसेच विविध शहरांमध्ये स्वच्छतेविषयी जनजागृती निर्माण करण्यासाठी कार्यशाळा, स्पर्धा मार्गदर्शनपर व्याख्याने आयोजित करण्यात आली होती, अशी माहिती केंद्रीय वस्त्रोद्योग राज्यमंत्री अजय टामटा यांनी आज नवी दिल्लीत घेतलेल्या पत्रपरिषदेत दिली.
NS/RA/PK
(Visitor Counter : 73
वाणिज्य आणि उदयोग मंत्रालय
स्टार्ट अप इंडिया नवोन्मेष सप्ताहाच्या तिसऱ्या दिवशी उद्यमशीलतेला प्रोत्साहन देणाऱ्या कार्यशाळा आणि वेबिनार्सचे आयोजन
नवी दिल्ली, 12 जानेवारी 2023
स्टार्ट अप इंडिया नवोन्मेष सप्ताहाच्या आजच्या तिसऱ्या दिवशी, देशभरात, उद्यमशीलतेला प्रोत्साहन देणाऱ्या कार्यशाळा आणि वेबिनार्सचे यशस्वी आयोजन करण्यात आले होते.
स्टार्टअप्स आणि इनोव्हेशन या विषयावर, स्टार्ट अप इंडियाने, केंद्रीय मंत्रालये तसेच सार्वजनिक क्षेत्रातील कंपन्यांच्या मदतीने, एक गोलमेज परिषद आयोजित केली होती. यक परिषदेत, विविध मंत्रालयांच्या नवोन्मेष आणि उद्यमशीलतेला प्रोत्साहन देणाऱ्या, सध्याच्या धोरणांचा परामर्श घेण्यात आला, तसेच या धोरणांवर आधारित काय पावले उचलता येतील, यावर मंथन झाले. 19 पेक्षा जास्त मंत्रालये आणि सार्वजनिक क्षेत्रातील संस्थांनी स्टार्ट अप क्षेत्रातील संधी आणि स्टार्टअप व्यवस्था देशात अधिक वाढवण्यासाठी भविष्यातील योजना यावरील चर्चामध्ये आपली मते मांडली.
त्याशिवाय, “नवोन्मेषाच्या संधी देण्यात सरकारची भूमिका’ या विषयावरही स्टार्ट अप इंडिया ने एक वेबिनार आयोजित केले होते. या वेबिनारमध्ये, विविध क्षेत्रातील तज्ञांनी, नियामक सुधारणा, खरेदी आणि नवोन्मेशी तंत्रज्ञानाचा शोध, या बाबतीत, सरकार काय भूमिका पार पाडू शकते, यावर मार्गदर्शन केलं.
लखनौ, कर्नाटक, अहमदाबाद, उत्तराखंड आणि ओडिशा इथेही विविध कार्यक्रमांचे आयोजन करण्यात आले होते.
वक्त्यानी त्यांचे स्टार्ट अप क्षेत्रातले अनुभव यावेळी सांगितले. तसेच या प्रवासाच्या सुरुवातीच्या टप्प्यात ग्राहक कसे मिळवायचे, याचेही मार्गदर्शन केले.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
पंतप्रधान कार्यालय
महालेखाकारांच्या परिषदेला पंतप्रधान करणार संबोधित
नवी दिल्ली, 20 नोव्हेंबर 2019
नवी दिल्ली येथे उद्या होणाऱ्या महालेखाकार आणि उपमहालेखाकारांच्या परिषदेला पंतप्रधान नरेंद्र मोदी संबोधित करणार आहेत. भाषणापूर्वी पंतप्रधान नियंत्रक आणि महालेखा परीक्षकांच्या कार्यालयात महात्मा गांधींच्या पुतळ्याचे अनावरण करतील.
‘ट्रान्सफॉर्मिंग ऑडिट अँड ॲश्युरन्स इन अ डिजिटल वर्ल्ड’ ही या परिषदेची संकल्पना आहे. अनुभव व ज्ञानाचे आदानप्रदान आणि पुढल्या काही वर्षांसाठी भारतीय लेखापरीक्षण व लेखा विभागासाठी मार्ग आखणे, यासाठी या परिषदेचे आयोजन करण्यात आले आहे. आजच्या जलद गतीने बदलणाऱ्या धोरण आणि प्रशासकीय वातावरणात सरकारच्या दृष्टीने आकडेवारीला असलेले महत्व पाहता विभागाचे रुपांतर तंत्रज्ञानप्रणित संस्थेमध्ये करण्यासाठीच्या मार्गांवर गटचर्चा आणि पॅनेल चर्चा या परिषदेत होईल.
वन आयए अँड एडी-वन सिस्टिमची अंमलबजावणी करुन विभाग अंतर्गत लेखापरीक्षण प्रक्रिया स्वयंचलित करत आहे. इंटरॲक्टिव अकाऊंटस आणि डिजिटल लेखा अहवाल सादर करण्यासाठी भेट देण्याच्या प्रक्रिया कमी करण्याच्या दिशेने विभाग काम करत आहे. लेखापरीक्षकांसाठी ज्ञानाधारित संस्था, माहिती तंत्रज्ञान आधारित मंच यादिशेने प्रयत्न सुरु आहेत. बदलत्या युगातील आव्हानांचा सामना करण्यासाठी आणि तंत्रज्ञानाभिमुख भारतासाठी गेल्या काही वर्षात भारतीय लेखा आणि लेखा परीक्षण कात टाकून सज्ज होत आहे.
G.Chippalkatti/S.Kakade/D.Rane
(Visitor Counter : 59
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 43 कोटींचा टप्पा
रुग्ण बरे होण्याचा दर 97.36%
गेल्या 24 तासात 39,742 नव्या रुग्णांची नोंद
भारतातील सक्रीय रुग्णसंख्या  सध्या एकूण रुग्णसंख्येच्या केवळ 1.30%
सलग 34 व्या दिवशी दैनंदिन पॉझिटीव्हीटी दर 3% पेक्षा कमी 
भारताच्या कोविड-19 प्रतिबंधक लसीकरणाने 43 कोटींचा टप्पा ओलांडला आहे.
आज सकाळी 8 वाजेपर्यंत उपलब्ध माहितीनुसार एकूण 52,72,431 सत्रांमध्ये, 43,31,50,864 लसीच्या मात्रा देण्यात आल्या. गेल्या 24 तासात 51,18,210 लसींच्या मात्रा देण्यात आल्या.
यात समावेश आहे :
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
भारतात महामारीच्या सुरुवातीपासून ते आतापर्यंत एकूण 3,05,43,138 तर गेल्या 24 तासात 39,972 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 97.36% झाला आहे.
भारतात गेल्या 24 तासात 39,742 नव्या रुग्णांची नोंद झाली.
सलग 28 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
देशात आज सक्रीय रुग्णसंख्या 4,08,212 इतकी असून ती एकूण रुग्णसंख्येच्या 1.30% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 17,18,756 चाचण्या करण्यात आल्या. देशात आतापर्यंत एकूण 45.62 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहिक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.24% तर दैनंदिन पॉझिटीव्हीटी 2.31% आहे. दैनंदिन पॉझिटीव्हीटी दर सलग 34 व्या दिवशी 3% पेक्षा कमी तर साप्ताहीक पॉझिटीव्हीटी दर सलग 48 व्या दिवशी 5% पेक्षा कमी आहे.